Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 211/13/8811	Trebišov, 3.5.2013
EEČ : 2-69-245-2013

U Z N E S E N I E

Trestná vec:	obvinený XXXXX  
Prečin:	Porušovanie ochrany rastlín a živočíchov podľa § 305 odsek 1 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Trebišov pod spisovou značkou ORP-261/SE-13.
	Presne nezisteného dňa začiatkom mesiaca február 2013 v čase okolo 08.00 h na miestnej skládke odpadu v obci XXXXX, chytil chráneného živočícha Myšiaka Lesného v zlej zdravotnej kondícii a tohto premiestnil na pozemok svojho rodinného domu č. XXXXX na ul. XXXXX v obci XXXXX a túto skutočnosť v zmysle § 35 ods. 7 Zákona o ochrane prírody a krajiny č. 543/2002 Z. z., neoznámil poškodenej organizácii Obvodný úrad životného prostredia XXXXX, XXXXX, stále pracovisko OÚŽP XXXXX ktorej svojím konaním spôsobil škodu vo výške 663,87 €.

Odôvodnenie: 
Uznesením povereného príslušníka OO PZ v XXXXX sp. zn. ORP-261/SE-TV-2013 z 01.03.2013 bolo začaté trestné stíhanie a súčasne vznesené obvinenie XXXXX pre vyššie uvedený prečin, na tom skutkovom základe, ako je uvedené vo výroku tohto uznesenia. 

V rámci mediačného konania zástupkyňa poškodenej strany XXXXX vyhlásila, že od obv. XXXXX si nenárokuje náhradu škody, pretože poškodenej strane škoda nevznikla, nakoľko chránený živočích im bol vrátený v dobrej zdravotnej kondícii.

Dňa 16.04.2013 zložil obvinený XXXXX na účet Krajskej prokuratúry v XXXXX peňažnú sumu vo výške 50,- (Päťdesiat) €. Zo záznamu o zložení peňažnej sumy obvinený určil 50 % sumy, t. j. 25,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 25,- € Ochrane dravcov na Slovensku, XXXXX č. ú.: XXXXX - XXXXX, a. s. XXXXX

Z uvedeného teda vyplýva, že obvinený i zástupkyňa poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný, škoda pre poškodenú stranu nevznikla, pretože chránený živočích im bol vrátený a zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, prokurátor považoval takýto spôsob rozhodnutia za dostačujúci, a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci nariaďuje sa učtárni Krajskej prokuratúry v Košiciach, aby bola suma 25,- € poukázaná štátu na peňažnú pomoc poškodeným podľa osobitného predpisu a suma 25,- € poukázaná Ochrane dravcov na Slovensku, XXXXX, XXXXX, č. ú.: XXXXX - XXXXX, a. s. XXXXX

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor